Amalá ai wa, ǹnǎm yā ǹkúkúmá ó ngə́lə́ mɔ́ngɔ́, á bitɔŋ miǹtómbā myádzə́me məbóg a tádigi kíkídígi ! 17Mvɔ̌m ai wa, ńnǎm yā ńkúkúmá ó ngábyáli á ńtombā mvɔŋ á bitɔŋ míńtómbā byádzə́me məbóg á ḿbəmbə abǒg ású yə̄ nâ bə́ nɔŋ ngul sə̌ kig nâ básɔ̄g məyɔg ! 18Ai miǹtə́tə̄g mí mɔ́ míbɛ̄, ńdɔ̄ m̀bóŋ ó ku, éyɔŋ mɔ́ máku sɔ́m ndá ē ngatwé mvəŋ. 19Ású yə̄ nâ bə́ sāmbá, bə́ kāā ábōg bídí məyɔg mə́ ngavə́ hḿ miǹtag ényiŋ, mɔní nyé á yalagán á miǹyián mísə̄. 20Tə wayɔg ǹkúkúmá ńnam á ńnə̄m wóe étē, tə wayɔg ǹkúkúmá mod tɔ êtun ndá dzóē étēde, amú onɔ̌n yā yób wâyi kə ai edǔŋ ńdɔ̄ áfə̄ tsíd məfǎb yayi bɔ̌ naa bə́ yəm é dzóm bádzó[23].